Kazuhiro Nakamura

Kazuhiro Nakamura (, s. 21. helmikuuta 1979 Fukuyama, Hiroshiman prefektuuri) on japanilainen uransa lopettanut vapaaottelija ja judoka. Hän voitti urallaan Deepin keskisarjan mestaruuden tuomariäänin Young Choita vastaan.Deep - 61 Impact Sherdog 16.2.2013 Viitattu 2.2.2016  Sitä ennen Nakamura otteli kohtalaisella menestyksellä Pridessa ja World Victory Roadissa. Hän otteli myös kaksi ottelua UFCssä, mutta ilman menestystä.

Judo
Nakamura aloitti kilpailemisen judolla ja saavutti neljä mitalia vuosina 2001–2002 alle 100 kiloisten sarjassa. Belgian Openissa 2001 hän saavutti hopeaa hävittyään loppuottelussa Yosvane Despaignelle.Belgian Open Championship Visé judoinside.com Viitattu 29.2.2016  Myöhemmin huhtikuussa 2001 All Japan turnauksessa Nakamura saavutti pronssia.All Japan Championship Fukuoka 2001 judoinside.com Viitattu 29.2.2016  Seuraavana vuonna Nakamura saavutti toistamiseen pronssia All Japan turnauksessa.All Japan Championship Fukuoka 2002 judoinside.com Viitattu 29.2.2016  Sitä ennen Saksan Openissa 2002 Nakamura voitti kultaa oteltuaan loppuottelussa Koenraad De Visscheriä vastaan.German Open Braunschweig judoinside.com Viitattu 29.2.2016 

Vapaaottelu
Nakamura otteli ensimmäisen vapaaottelunsa Pride 25 tapahtumassa 16. maaliskuuta 2003. Hän kohtasi Antônio Rogério Nogueiran, jolle Nakamura hävisi käsilukolla toisessa erässä. Seuraavat kaksi ottelua Nakamura voitti tuomariäänin. Aluksi Pride Bushido 1 -tapahtumassa hän voitti Daniel Gracien ja Pride 27 -tapahtumassa Alberto Del Rion. Nakamura otteli myöhemmin uudelleen Nogueiraa vastaan heinäkuussa 2004, mutta hävisi toistamiseen. Tällä kertaa hajaäänin. Elokuussa 2004 Nakamura kohtasi UFC:n entisen keskisarjan mestarin Murilo Bustamanten, jonka hän voitti tuomariäänin. Pride 28 tapahtumassa Nakamura kohtasi toisen entisen UFC:n keskisarjan turnausmestarin Dan Hendersonin. Hän kärsi tappion teknisellä tyrmäyksellä loukattuaan olkapäänsä. Nakamura kohtasi vielä vuoden 1998 K-1 mestarin Stefan Lekon, jonka hän voitti teknisellä tyrmäyksellä 54 sekunnin jälkeen.

Nakamura osallistui Priden keskisarjan turnaukseen, joka alkoi huhtikuussa 2005. Avauskierroksella Nakamura kohtasi Kevin Randlemanin, jonka hän voitti tuomariäänin. Toisella kierroksella Nakamura putosi jatkosta hävittyään Wanderlei Silvalle teknisellä tyrmäyksellä.

Turnauksen jälkeen Nakamura jatkoi Pridessä ottelemista myös vuonna 2006. Hän kohtasi muun muassa Pancrasen avoimen luokan mestarin Josh Barnettin. Nakamura hävisi ottelun kuristuksella ensimmäisen erän lopulla. Sittemmin hänellä oli kolmen ottelun voittoputki voitettuaan Evangelista Santosin käsilukolla, Yoshihiro Nakaon tuomariäänin ja Travis Galbraithin teknisellä tyrmäyksellä. Hän kohtasi tämän jälkeen viimeisessä Pride-ottelussaan Mauricio Ruan. Lokakuussa 2006 käyty ottelu päättyi Nakamuran tappioon toisessa erässä tekniseen tyrmäykseen.

UFC
Nakamura pääsi ottelemaan UFC:hen usean Priden vuoden jälkeen. Hänen ensimmäinen ottelu käytiin syyskuussa 2007 UFC 76 tapahtumassa, jossa Nakamura kohtasi Lyoto Machidan. Hän hävisi ottelun tuomariäänin.

Toisen ottelunsa Nakamura kävi Sokoudjouta vastaan UFC 84 -tapahtumassa toukokuussa 2008. Nakamura hävisi ottelun ensimmäisen erän jälkeen kärsittyään jalkavamman, eikä kyennyt enää jatkamaan.

World Victory Road
Lyheyn UFC-uran jälkeen Nakamura palasi Japaniin ja World Victory Road vapaaottelujärjestöön. Hän osallistui saman tien keskisarjan turnaukseen, joka alkoi syyskuussa 2008. Avauskierroksella Nakamura kohtasi Paul Cahoonin, jonka hän voitti tuomariäänin. Toisella kierroksella vastaan tuli Yuki Sasaki, jonka Nakamura voitti myös tuomariäänin. Voiton myötä hän eteni loppuotteluun, jossa kohtasi Jorge Santiagon. Nakamura hävisi mestaruuden teknisellä tyrmäyksellä kolmannessa erässä.

Turnauksen jälkeen Nakamura otteli vielä Kazuo Misakia vastaan ei-titteliottelun elokuussa 2009 ja hävisi sen ensimmäisessä erässä giljotiinikuristuksella.

Lähteet

Luokka:Japanilaiset judokat
Luokka:Japanilaiset vapaaottelijat
Luokka:Vuonna 1979 syntyneet
Luokka:Elävät henkilöt